《烛影摇红 怀侄女许》
清代·赵承光

秋碧遥天，藕花零乱池清浅。茶铛烟袅曲栏深，闲把湘帘捲。

试铛海棠开遍。破长空、数行征雁。不禁离思，林下高风，甚时重见。

常读瑶篇，恍然如对春风面。吴江枫冷正良辰，银汉光浮练。

玉镜悬，金尊满。谁共醉、疏桐院。几回怅望，尺素难通，梦劳神远。

作者简介：浙江钱塘人，字希孟。朱矞三妻。精研史籍及汉魏三唐诸家，喜吟咏。有《闲远楼稿》。